zmluvA o dielo

(ďalej aj ako „Zmluva“ alebo ako „ZoD“)

uzatvorená podľa § 536 a nasl. zákona č. 513/1991 Zb. – Obchodného zákonníka v znení neskorších predpisov na investičnú akciu:

*„Automatický parkovací dom pre bicykle pri železničnej stanici Trnava“*

**Čl. 1 ZMLUVNÉ STRANY**

|  |
| --- |
|  |

1.1. Objednávateľ : **Mesto Trnava**

 Ulica Hlavná 1

 917 71 Trnava

 IČO: 00 313 114

 DIČ: 202 1175 728

 Štatutárny zástupca: JUDr. Peter Bročka, LL.M., primátor

 Osoby oprávnené konať vo veciach:

 a) zmluvných: JUDr. Peter Bročka, LL.M.

 b) technických: Ing. Dušan Béreš

 c) gestor projektovej dokumentácie: Ing. Andrea Hudcovičová

 d) technický dozor investora: Ing. Kamil Lastovička

 Bankové spojenie: Prima banka Slovensko, a.s.

 Č. účtu: SK96 5600 0000 0010 0248 5018 (predfinancovanie)

 SK13 5600 0000 0010 0248 3020 (refundácia)

 Telefón: 033 / 3236131

 E-mail: dusan.beres@trnava.sk

1.2. Zhotoviteľ:

 IČO:

 DIČ:

Štatutárny zástupca:

Zápis v OR:

 Osoby oprávnené konať vo veciach:

 a) zmluvných:

 b) technických:

 c) stavbyvedúci:

 d) zodpovedný projektant:

 Bankové spojenie:

 Č. účtu:

 Telefón:

E-mail:

**Čl. 2 PREDMET ZMLUVY**

|  |
| --- |
|  |

2.1. Zhotoviteľ sa zaväzuje zhotoviť pre Objednávateľa dielo špecifikované v bode 2.4. tohto článku Zmluvy (ďalej len „Dielo”) podľa podmienok dohodnutých v tejto Zmluve a v súlade s ustanoveniami a požiadavkami Objednávateľa, uvedenými v Oznámení o vyhlásení verejného obstarávania zo dňa ............... a v súťažných podkladoch zo dňa 07.08.2018, a odovzdať Objednávateľoviriadne a včas zhotovené Dielo.

2.2. Objednávateľ sa zaväzuje Dielo zhotovené v súlade s touto Zmluvou prevziať a zaplatiť dohodnutú cenu podľa platobných podmienok dohodnutých v tejto Zmluve.

2.3. Predmetom Zmluvy je dodávka Diela „Automatický parkovací dom pre bicykle pri železničnej stanici Trnava", špecifikovaného v bode 2.4 tohto článku Zmluvy. Dielo bude financované z rozpočtovaných prostriedkov v rámci projektu „Automatický parkovací dom pre bicykle pri železničnej stanici Trnava“, ktorý je spolufinancovaný z Európskeho fondu regionálneho rozvoja a Štátneho rozpočtu SR v rámci operačného programu Integrovaný regionálny operačný program 2014-2020.

2.4 Rozsah Diela:

* + 1. **Geodetické služby podľa návrhu parkovacieho domu pre bicykle**
* vytýčenie základných geodetických bodov stavby a pravidelné geodetické sledovanie postupu realizácie stavby podľa realizačného projektu navrhovaného parkovacieho domu pre bicykle
* spracovanie geometrického plánu (4x) pre zápis do katastra nehnuteľností
* porealizačné zameranie stavby
	+ 1. **Spracovanie projektovej dokumentácie**
* overenie existencie a technického stavu inžinierskych sietí v dotknutom území
* vypracovanie projektovej dokumentácie s realizačnou podrobnosťou minimálne v nasledovnom členení:
* základové konštrukcie – stavebná časť
* parkovací dom pre bicykle – nosný skelet a obvodový plášť
* parkovací dom pre bicykle – technológia
* prístupový chodník vrátane odvodnenia
* silnoprúdové a slaboprúdové rozvody, osvetlenie, ochrana pred bleskom a uzemnenie, elektrická káblová prípojka nízkeho napätia (NN)
* napojenie parkovacieho domu pre bicykle k slaboprúdovej sieti spoločnosti TT-IT (internet)
* vypracovanie kontrolného a skúšobného plánu stavby
* vypracovanie návrhu plánu užívania verejnej práce a plánu bezpečnosti a ochrany zdravia pri práci
* vypracovanie plánu organizácie výstavby
* projekt skutočného vyhotovenia stavby
	+ 1. **Inžinierska činnosť**

Inžinierska činnosť bude zabezpečená Objednávateľom podľa čl. 7, bodu 7.2. Zmluvy.

* + 1. **Realizácia stavby** (v celom texte Zmluvy definovaná pojmom „stavba“)
* odstránenie pôvodných povrchov a podloží s legálnou likvidáciou (uložením) stavebnej sute a prebytočnej zeminy
* výkopy pláne a základových konštrukcií podľa spracovanej realizačnej projektovej dokumentácie
* položenie rozvodov inžinierskych sietí a chráničiek pre vedenie optických káblov
* zásypy a ochranné fólie rozvodov inžinierskych sietí
* základové konštrukcie
* nosný skelet a obvodový plášť
* dodávka a montáž technológie
* zriadenie nového podložia pre prístupový chodník primeranej statickej únosnosti
* uloženie podkladovej a povrchovej vrstvy prístupového chodníka podľa zadania
* silnoprúdové a slaboprúdové rozvody, osvetlenie, ochrana pred bleskom a uzemnenie, elektrická káblová prípojka nízkeho napätia (NN)
* napojenie parkovacieho domu pre bicykle k slaboprúdovej sieti spoločnosti TT-IT (internet)
* výkon koordinátora bezpečnosti na stavbe a koordinátora projektu
* plán užívania verejnej práce
* plán bezpečnosti a ochrany zdravia pri práci
* 2-mesačná skúšobná prevádzka vrátane zaškolenia personálu
	+ 1. **Servis počas záručnej doby**
	1. Podrobný opis predmetu Zmluvy je uvedený v súťažných podkladoch zo dňa 07.08.2018, ktoré tvoria *prílohu č.1* tejto Zmluvy.

 Objednávateľ odporúča Zhotoviteľovi prezrieť si miesto, kde sa má stavba realizovať ešte pred začatím vypracovania projektovej dokumentácie a na tento účel si od Objednávateľa vyžiadať všetky potrebné podklady a informácie, ktoré súvisia s vykonávaním Diela, pričom Objednávateľ je povinný poskytnúť na vyžiadanie Zhotoviteľovi jemu dostupné informácie.

Obstarávateľ sa súčasne zaväzuje poskytnúť na vyžiadanie Zhotoviteľovi kópiu z katastrálnej mapy a výrez z technickej mapy mesta (TMM) s orientačným umiestnením inžinierskych sietí v dotknutom priestore.

* 1. Predmet Zmluvy musí byť spracovaný v súlade:
* so zákonom č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (EIA),
* so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,
* s vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona,
* s vyhláškou Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie,
* so zákonom č. 254/1998 Z. z. o verejných prácach v znení neskorších predpisov,
* so zákonom č. 49/2002 Z. z. o ochrane pamiatkového fondu v znení neskorších predpisov,
* so zákonom č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov,
* s vyhláškou Ministerstva pôdohospodárstva, životného prostredia a regionálneho rozvoja Slovenskej republiky č. 418/2010 Z. z. o vykonaní niektorých ustanovení vodného zákona v znení vyhlášky č. 212/2016 Z. z.,
* so zákonom č. 251/2012 Z. z. o energetike a o zmene a doplnení niektorých zákonov (energetický zákon) v znení neskorších predpisov,
* so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov,
* so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov,
* s príslušnými slovenskými technickými normami, európskymi normami, všeobecno-technickými požiadavkami na výstavbu,
* so zákonom č. 543/2002 Z. z. o ochrane prírody a krajiny v znení neskorších predpisov
* s ostatnými príslušnými platnými právnymi predpismi.
	1. Pri zhotovovaní predmetu Zmluvy bude Zhotoviteľ dodržiavať všetky ustanovenia tejto Zmluvy a bude sa riadiť východiskovými podkladmi Objednávateľa odovzdanými Zhotoviteľovi ku dňu uzatvorenia tejto Zmluvy, záznamami z kontrolných porád, ako aj vyjadreniami správcov inžinierskych sietí a dotknutých orgánov štátnej správy.
	2. Zhotoviteľ sa zaväzuje pred spracovaním projektovej dokumentácie (PD) absolvovať konzultácie so správcami inžinierskych sietí – overiť si existenciu, polohu, technický stav a funkčnosť jestvujúcich inžinierskych sietí, možnosti napojenia, prekládky či ochrany jednotlivých inžinierskych sietí.
	3. Zhotoviteľ sa zaväzuje, že oprávnené pripomienky a požiadavky dotknutých orgánov štátnej správy a správcov inžinierskych sietí zapracuje do projektovej dokumentácie po prerokovaní s Objednávateľom **do 10 dní** po tom, čo sa o nich dozvedel, ak nedôjde k dohode o inom termíne tak, aby bol dodržaný termín plnenia podľa čl. 4 tejto Zmluvy. Situáciu, ktorá bude obsahovať nákres sietí overených príslušným správcom siete, je potrebné doložiť v dokladovej časti.
	4. Zhotoviteľ sa zaväzuje vypracovať projektovú dokumentáciu pre daný typ stavby v rozsahu a štruktúre podľa Prílohy č. 3 aktuálneho sadzobníka UNIKA – Sadzobník pre navrhovanie ponukových cien projektových prác a inžinierskych činností.
	5. Objednávateľ sa zaväzuje, že dokončený predmet Zmluvy prevezme, zaplatí za jeho zhotovenie dohodnutú cenu v dojednanom termíne a poskytne Zhotoviteľovi dohodnuté spolupôsobenie, a to za predpokladu dodržania podmienok dohodnutých v tejto Zmluve.
	6. Zhotoviteľ potvrdzuje, že sa v plnom rozsahu zoznámil s rozsahom a povahou Diela, že sú mu známe technické a kvalitatívne podmienky na realizáciu Diela a že disponuje takými kapacitami a odbornými znalosťami, ktoré sú potrebné na vyprojektovanie a zhotovenie Diela.

**Čl. 3 KVALITA predmetu zmluvy**

|  |
| --- |
|  |

3.1. Dielo musí byť zhotovené v zmysle čl. 2 Zmluvy, nesmie mať žiadne vady a nedostatky brániace jeho riadnemu užívaniu.

3.2. Zhotoviteľ sa zaväzuje odovzdať Dielo v celku, ak sa v priebehu zhotovovania Diela zmluvné strany nedohodnú na odovzdaní a prevzatí inak, a to v písomnej podobe.

3.3. Zhotoviteľ je povinný dokladovať kvalitu vykonaných prác od začiatku po ukončenie stavby dokumentmi, ktoré súčasne s odovzdaním stavby v zmluvnom termíne odovzdá Objednávateľovi:

a) správu o vykonaní prác s prípadným opisom vykonaných zmien a odchýlok od dokumentácie overenej v stavebnom konaní alebo povolení zmeny stavby pred dokončením,

b) potvrdený porealizačný projekt so zakreslením zmien a odchýlok od projektovej dokumentácie – projekt skutočného vyhotovenia (3x tlač),

c) zápisy, protokoly a osvedčenia o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia a iné protokoly potrebné ku kolaudácii stavby, skúšky predpísané projektovou dokumentáciou a i.),

d) osvedčenia o akosti použitých materiálov, certifikáty,

e) kópie zo stavebného denníka,

f) vyplnený skúšobný a kontrolný plán, potvrdený Zhotoviteľom, podľa § 13 zákona č. 254/1998 Z. z. o verejných prácach v znení neskorších predpisov s potvrdením o vykonaných skúškach a kontrolách,

g) doklady o preukázaní zhody, atesty, certifikáty použitých výrobkov na stavbe,

h) potvrdenie správcu skládky o prijatí stavebných odpadov, prebytočnej zeminy a stavebnej sute vo fakturovanom množstve,

i) potvrdenie o odstránení vád a nedorobkov (v prípade, ak boli zistené),

j) preberací protokol o odovzdaní a prevzatí ukončenej verejnej práce,

k) plán užívania verejnej práce podľa § 14 zákona č. 254/1998 Z. z. o verejných prácach v znení neskorších predpisov, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy,

l) plán bezpečnosti a ochrany zdravia pri práci (BOZP),

m) plán organizácie výstavby,

n) porealizačné zameranie vo formáte .dgn (4x tlač, 1x CD nosič) vypracované odborne spôsobilým geodetom,

o) geometrický plán pre zápis do katastra nehnuteľností (4x tlač),

p) protokol o ukončení skúšobnej prevádzky.

**V opačnom prípade má dielo vady**.

**Čl. 4 čas plnenia a sPÔSOB odovzdania predmetu zmluvy**

|  |
| --- |
|  |

4.1. Zhotoviteľ sa zaväzuje zhotoviť Dielov súlade s časovými harmonogramami, ktoré tvoria *prílohu č. 3* a *prílohu č. 4* tejto Zmluvy.

 Lehoty realizácie predmetu Zmluvy:

 *Odovzdanie projektovej dokumentácie:* do **8** týždňov odo dňa nadobudnutia účinnosti Zmluvy.

 *Odovzdanie stavby:* do **28** týždňov odo dňa odovzdania staveniska Zhotoviteľovi Objednávateľom vrátane 2-mesačnej skúšobnej prevádzky po ukončení stavby.

4.2. Zhotoviteľ je povinný bezodkladne písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu predmetu Diela v dôsledku omeškania s plnením harmonogramu alebo predĺženia času plnenia podľa bodu 4.1. tohto článku Zmluvy.

4.3. Ak bude Zhotoviteľ v omeškaní s plnením pracovných postupov/úloh harmonogramu z dôvodov spočívajúcich na jeho strane a zároveň neinformuje Objednávateľa podľa bodu 4.2. tohto článku Zmluvy, považuje sa to za podstatné porušenie Zmluvy.

4.4. Dodržanie termínu zo strany Zhotoviteľa podľa bodu 4.1. tohto článku Zmluvy je podmienené riadnym a včasným spolupôsobením Objednávateľa dohodnutým v tejto Zmluve. V prípade, že z tohto dôvodu došlo k prerušeniu vykonávania diela, lehota na zhotovenie diela sa predlžuje o dobu, o ktorú prerušenie ovplyvnilo dobu jeho vykonávania. Dobu prerušenia potvrdí zástupca Objednávateľa uvedený v čl. 1, bode 1.1. tejto Zmluvy ako osoba oprávnená konať vo veciach technických.

4.5. V prípade, že Zhotoviteľ mešká so zhotovením Diela podľa bodu 4.1. tohto článku Zmluvy, Objednávateľ písomným zápisom určí Zhotoviteľovi primeraný dodatočný čas plnenia Zmluvy a po prípadnom bezvýslednom uplynutí tejto lehoty uplatní sankcie podľa čl. 11 tejto Zmluvy alebo ak pôjde o podstatné porušenie Zmluvy, zváži odstúpenie od Zmluvy.

4.6. Povinnosť zhotoviť Dielo riadne a včas splní Zhotoviteľ odovzdaním Diela Objednávateľovi na základe protokolu o odovzdaní a prevzatí Diela. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu Diela. Pripravenosť na odovzdanie je Zhotoviteľ povinný oznámiť Objednávateľovi písomne doporučeným listom najmenej **5 dní vopred.**

4.7. K odovzdaniu a prevzatiu dokončenej stavby pripraví Zhotoviteľ, ak sa nedohodne písomne s Objednávateľom inak, doklady v zmysle čl. 3, bodu 3.3. Zmluvy. **V opačnom prípade má Dielo vady.**

4.8. Zhotoviteľ je povinný pri odovzdaní a prevzatí stavby odovzdať vyčistenú od zvyšných materiálov spolu so záberom plôch využívaných na zhotovenie stavby tak, aby bolo možné stavbu riadne prevziať a užívať.

4.9. Ak pri preberaní Diela Objednávateľ zistí, že Dielo má vady, Dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať Objednávateľovi Dielo po odstránení týchto vád.

4.10. Dokladom o splnení Diela Zhotoviteľom je protokol o odovzdaní a prevzatí Diela, ktorého návrh pripraví Zhotoviteľ.

**Čl. 5 cena DIELA**

|  |
| --- |
|  |

5.1. Cena Diela je stanovená vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov nasledovne:

 Cena Diela vo výške .................... eur vrátane DPH, slovom ....................................... eur

|  |
| --- |
| **5.1.1. Geodetické služby** |
| 1. | Vytýčenie základných geodetických bodov stavby a pravidelné sledovanie geodetického osadenia stavby |  | € |
| 2. | Spracovanie geometrického plánu |  | € |
| 3. | Porealizačné zameranie stavby |  | € |
| ***5.1.1. Cena geodetických služieb spolu bez DPH*** |  | **€** |

|  |
| --- |
| **5.1.2. Projektová dokumentácia s realizačnou podrobnosťou** |
| 1. | Overenie existencie a technického stavu inžinierskych sietí |  | € |
| 2. | Základové konštrukcie – stavebná časť |  | € |
| 3. | Parkovací dom pre bicykle – nosný skelet a obvodový plášť |  | € |
| 4. | Parkovací dom pre bicykle – technológia (vrátane dodávky a montáže) |  | € |
| 5. | Prístupový chodník vrátane odvodnenia |  | € |
| 6. | Silnoprúdové a slaboprúdové rozvody, osvetlenie, ochrana pred bleskom a uzemnenie, elektrická káblová prípojka nízkeho napätia (NN) |  | € |
| 7. | Napojenie parkovacieho domu pre bicykle k slaboprúdovej sieti spoločnosti TT-IT (internet) |  | € |
| 8. | Plán organizácie výstavby (POV) |  | € |
| 9. | Návrh plánu užívania verejnej práce |  | € |
| 10. | Kontrolný a skúšobný plán |  | € |
| 11. | Projekt skutočného vyhotovenia stavby |  | € |
| ***5.1.2. Cena PD s realizačnou podrobnosťou spolu bez DPH*** |  | **€** |

|  |
| --- |
| **5.1.3. Realizácia stavby** |
| 1. | Odstránenie pôvodných povrchov a podloží s legálnou likvidáciou (uložením) stavebnej sute a prebytočnej zeminy |  | € |
| 2. | Výkopy pláne a rýh podľa spracovanej projektovej dokumentácie |  | € |
| 3. | Položenie rozvodov inžinierskych sietí a chráničiek pre vedenie optických káblov |  | € |
| 4. | Zásypy a ochranné fólie rozvodov inžinierskych sietí |  | € |
| 5. | Základové konštrukcie |  | € |
| 6. | Nosný skelet a obvodový plášť |  | € |
| 7. | Dodávka a montáž technológie |  | € |
| 8. | Prístupový chodník vrátane odvodnenia |  | € |
| 9. | Silnoprúdové a slaboprúdové rozvody, osvetlenie, ochrana pred bleskom a uzemnenie, elektrická káblová prípojka nízkeho napätia (NN) |  | € |
| 10. | Napojenie parkovacieho domu pre bicykle k slaboprúdovej sieti spoločnosti TT-IT (internet) |  | € |
| 11. | Výkon koordinátora bezpečnosti na stavbe a koordinátora projektu  |  | € |
| 12. | Plán užívania verejnej práce |  | € |
| 13. | Plán bezpečnosti a ochrany zdravia pri práci (BOZP) |  | € |
| 14. | Skúšobná prevádzka a zaškolenie |  | € |
| ***5.1.3. Cena realizácie stavby spolu bez DPH*** |  | **€** |

|  |
| --- |
| **5.1.4. Servis počas záručnej doby** |
| Servis 2-krát ročne počas záručnej doby  |  | € |
| ***5.1.4. Cena servisu počas záručnej doby spolu bez DPH*** |  | **€** |

|  |
| --- |
| **CELKOVÁ CENA ZA DIELO** |
| Cena Diela bez DPH |  | € |
| DPH 20% |  | € |
| ***Cena Diela celkovo s DPH*** |  | **€** |

5.2. Zhotoviteľ **je** platcom DPH.

5.3. Cena za predmet Zmluvy je dokladovaná kalkuláciou ceny, ktorá tvorí *prílohu č. 2* tejto Zmluvy.

5.4. Cena Diela, dohodnutá oboma zmluvnými stranami, zahŕňa všetky vykázané a ocenené práce a dodávky, odborné posudky, vyjadrenia, skúšky a ďalšie súvisiace práce, ktoré budú potrebné pri realizácii alebo pri skúšobnej prevádzke, prevzatí a kolaudácii stavby a jej odovzdaní do plnohodnotného užívania.

5.5. Cena Diela dohodnutá v bode 5.1. tohto článku Zmluvy kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto Zmluvy a výzvy na predloženie cenovej ponuky, a to najmä:

a) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky a v Európskej únii (i doporučených, súvisiacich s predmetom Diela),

b) splnenie podmienok realizácie Diela:

- vypracovanie podrobnej projektovej dokumentácie potrebnej na realizáciu stavby,

- úhrada spotrebovaných energií počas realizácie stavby,

- náklady na odvoz a poplatky za uloženie stavebnej sute a prebytočnej zeminy,

- náklady na odvoz možného prebytočného materiálu,

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady na vlastnú vodorovnú a zvislú dopravu,

- náklady súvisiace s užívaním verejných plôch,

- náklady spojené s obmedzeným priestorom staveniska,

- náklady na udržiavanie čistoty a poriadku na stavenisku a v jeho bezprostrednom okolí,

- náklady na udržiavanie čistoty verejných komunikácií a priestranstiev znečistených stavbou a jej dopravnými prostriedkami,

- náklady spojené s vytýčením inžinierskych sietí ich správcami,

- náklady na vypracovanie kontrolného a skúšobného plánu a plánu užívania verejnej práce,

- náklady na vypracovanie plánu bezpečnosti a ochrany zdravia pri práci.

5.6. Zhotoviteľ sa nemôže dovolávať a uplatňovať nároky na zvýšenie ceny Diela v prípadoch:

a) vlastných chýb,

b) nepochopenia súťažných podkladov,

c) nedostatkov riadenia a koordinácie činností pri príprave a realizácii Diela,

d) zvýšenia cien dodávok a prác pre stavbu.

5.7. Ako podklad pre ocenenie Diela, z ktorých vyplýva kvalitatívny, kvantitatívny, konštrukčný, materiálový, technologický rozsah prác a charakteristické špecifikácie dodávok, boli predložené:

* súťažné podklady zo dňa 07.08.2018, vrátane príloh,

- inžiniersko-geologický prieskum,

- výrez z technickej mapy mesta (TMM),

- geodetické zameranie územia,

- situácia riešeného územia,

- situácia – pripojenie parkovacieho domu na slaboprúdovú sieť spoločnosti TT-IT.

5.8. Bez písomného súhlasu Objednávateľa nemôžu byť na realizáciu stavby použité iné materiály a zariadenia, alebo vykonané zmeny oproti projektovej dokumentácii. Zhotoviteľ zodpovedá za to, že pri realizácii stavby nepoužije materiál, o ktorom je v dobe jeho zabudovania známe, že je škodlivý, resp. je po záručnej dobe, alebo vykazuje iné vady a nedostatky. Zámenu materiálov a výrobkov musí potvrdiť zástupca Objednávateľa uvedený v čl. 1 bode 1.1. tejto Zmluvy ako osoba oprávnená konať vo veciach technických, a to písomne zápisom do stavebného denníka.

**Čl. 6 platobné podmienky**

|  |
| --- |
|  |

6.1. Podkladom pre úhradu ceny za zhotovenie Diela podľa čl. 5, bodu 5.1. tejto Zmluvy budú faktúry vystavené Zhotoviteľom, ktoré budú mať náležitosti daňového dokladu, po splnení predmetu tejto Zmluvy.

6.2. Zhotoviteľ vystaví prvú faktúru v zmysle čl. 5, bodu 5.1.2. tejto Zmluvy po protokolárnom odovzdaní kompletnej projektovej dokumentácie, druhú faktúru v zmysle čl. 5, bodu 5.1.1. a 5.1.3. tejto Zmluvy vystaví po odovzdaní stavby a jej protokolárnom prevzatí Objednávateľom bez vád a nedorobkov. Protokolárne odovzdanie stavby je možné po úspešnom ukončení skúšobnej prevádzky.

6.3. Splatnosť faktúr je **60 dní** od doručenia faktúry Objednávateľovi. V prípade, že faktúra nemá vecné a formálne nedostatky, Objednávateľ odošle na Riadiaci orgán pre IROP 2014-2020 (ďalej len RO pre IROP) spracovanú Žiadosť o platbu. Faktúra bude uhradená po schválení tejto Žiadosti o platbu zo strany RO pre IROP, pričom Objednávateľ je povinný uhradiť Zhotoviteľovi faktúru najneskôr do 3 dní od pripísania príslušnej platby na účet Objednávateľa. Uvedené sa nevzťahuje na faktúry za časť Diela „Servis počas záručnej doby“ v zmysle čl. 2, bodu 2.4, písm. E tejto Zmluvy, ktoré budú hradené z vlastných zdrojov Objednávateľa na základe samostatne vystavených faktúr so splatnosťou 14 dní od ich doručenia Objednávateľovi.

6.4. Ak faktúra nebude obsahovať náležitosti určené všeobecne záväznými právnymi predpismi alebo dohodnuté touto Zmluvou, má Objednávateľ právo vrátiť ju do termínu splatnosti Zhotoviteľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej konečnej faktúry Objednávateľovi.

6.5. Faktúra bude predkladaná v troch vyhotoveniach vrátane príloh a bude obsahovať tieto údaje:

1. označenie Diela,
2. názov projektu: **Automatický parkovací dom pre bicykle pri železničnej stanici Trnava**,
3. ITMS kód projektu: NFP302010F321,
4. obchodné meno a sídlo Objednávateľa,
5. obchodné meno a sídlo Zhotoviteľa,
6. číslo Zmluvy,
7. číslo faktúry,
8. ustanovenie Zmluvy, ktoré oprávňuje fakturovať,
9. deň zdaniteľného plnenia,
10. deň vystavenia faktúry, deň odoslania a deň splatnosti faktúry,
11. označenie peňažného ústavu a číslo účtu, na ktorý sa má platiť,
12. fakturovaná základná suma bez DPH, suma DPH (20%) a celková fakturovaná suma v eurách,
13. položkovitý rozpis fakturovaných súm,
14. meno osoby, ktorá faktúru vystavila,
15. pečiatka a podpis oprávnenej osoby.

6.6. Adresa Objednávateľa na doručenie faktúry:

 Mesto Trnava

 Ulica Hlavná 1

 917 71 Trnava

6.7. Zhotoviteľ je povinný s predložením konečnej faktúry predložiť Objednávateľovi písomné potvrdenie, že má uhradené všetky svoje splatné záväzky voči svojim subdodávateľom a Objednávateľ je oprávnený požadovať toto potvrdenie od Zhotoviteľa. V prípade, ak Zhotoviteľ nebude mať riadne zaplatené všetky svoje splatné záväzky voči svojím subdodávateľom, a/alebo na požiadanie Objednávateľa nevydá potvrdenie o danej skutočnosti, a/alebo uvedenú skutočnosť nepreukáže, je Objednávateľ oprávnený pozastaviť úhradu faktúry vystavenej Zhotoviteľom, a to až do doby úhrady splatných záväzkov voči subdodávateľom zo strany Zhotoviteľa. Pozastavenie platby zo strany Objednávateľa v súlade s týmto bodom Zmluvy sa nepovažuje za porušenie Zmluvy a Objednávateľ sa nedostáva do akéhokoľvek omeškania.

**čl. 7 PODMIENKY ZHOTOVENIA DIELA**

|  |
| --- |
|  |

* 1. **Vzájomné spolupôsobenie zmluvných strán pri vypracovaní projektovej dokumentácie**

7.1.1. Východiskové podklady Objednávateľa pre Zhotoviteľa:

* súťažné podklady zo dňa 07.08.2018, vrátane príloh,
* inžiniersko-geologický prieskum,
* geodetické zameranie územia,
* situácia riešeného územia,
* situácia – pripojenie parkovacieho domu na slaboprúdovú sieť spoločnosti TT-IT,
* výrez z technickej mapy mesta (len informatívneho charakteru).

7.1.2. Objednávateľ poskytne Zhotoviteľovi najneskôr **do 5 pracovných dní** od nadobudnutia účinnosti ZoD zameranie predmetného územia vo forme výrezu z technickej mapy mesta v digitálnej forme. Zhotoviteľ je oprávnený použiť podklady predložené Objednávateľom len na účely realizácie Diela podľa tejto Zmluvy. V opačnom prípade si Objednávateľ vyhradzuje právo uplatniť voči Zhotoviteľovi nárok na náhradu škody spôsobenej Zhotoviteľom. Výrez z technickej mapy bude Zhotoviteľovi slúžiť **len informatívne**, nie je možné vypracovávať projektovú dokumentáciu len na základe tohto podkladu. Vstupné údaje poskytnuté Objednávateľom je Zhotoviteľ povinný na vlastné náklady a zodpovednosť verifikovať.

7.1.3. Na požiadanie Zhotoviteľa Objednávateľ poskytne Zhotoviteľovi údaje o umiestnení možného zariadenia staveniska, určenie vzdialenosti odvozu vybúraných hmôt a zemín a určenie spôsobu úhrady za ich uloženie na skládku, a to do 5 dní od vyžiadania týchto údajov.

7.1.4. V prípade, že sa v priebehu zhotovenia Diela vyskytne potreba ďalších podkladov alebo spolupráce, Objednávateľ sa zaväzuje, že poskytne v rámci svojich kompetencií Zhotoviteľovi primerané spolupôsobenie na základe písomnej výzvy Zhotoviteľa tak, aby Zhotoviteľ mohol dodržať termín plnenia podľa čl. 4, bodu 4.1. tejto Zmluvy.

7.1.5. Zhotoviteľ bude informovať Objednávateľa o stave rozpracovanosti projektovej dokumentácie na pravidelných kontrolných poradách v súlade s § 12 ods. 1 písm. a) bodom 2. zákona č. 254/1998 Z. z. o verejných prácach v znení neskorších predpisov, ktoré bude Zhotoviteľ organizovať podľa potreby, minimálne však jedenkrát na začiatku projektových prác, jedenkrát v priebehu projektových prác a jedenkrát v závere projektových prác, a zároveň **najmenej raz za 14 dní**. Záznamy z porád bude spracovávať Zhotoviteľ, pričom zástupca Objednávateľa, uvedený v čl. 1., bode 1.1. tejto Zmluvy ako gestor projektovej dokumentácie, ich musí odsúhlasiť, prípadne doplniť najneskôr **do 3 pracovných dní**. Tieto záznamy budú súčasťou dokladovej časti projektovej dokumentácie. Pozvanie na kontrolnú poradu organizuje Zhotoviteľ.

**7.2. Povinnosti Objednávateľa (Inžinierska činnosť)**

* + 1. Zhotoviteľ odovzdá Objednávateľovi PD s realizačnou podrobnosťou podľa ZoD. Objednávateľ je povinný po protokolárnom odovzdaní projektovej dokumentácie pre stavebné povolenie podľa Zmluvy skontrolovať PD (či má PD všetky požadované časti) a po jej odsúhlasení zabezpečí inžiniersku činnosť (termín začatia: najneskôr do 14 pracovných dní od odsúhlasenia PD).
		2. Objednávateľ zabezpečí všetky odborné stanoviská a vyjadrenia dotknutých orgánov verejnej a štátnej správy, inštitúcií a správcov inžinierskych sietí potrebných k stavebnému konaniu a následne podá žiadosť o získanie nového stavebného povolenia.
		3. Po nadobudnutí právoplatnosti stavebného povolenia sa Objednávateľ zaväzuje odovzdať Zhotoviteľovi stavenisko do 10 pracovných dní na účely realizácie Diela. Zhotoviteľ týmto dňom začne realizáciu Diela.
	1. **Odovzdanie staveniska**
		1. Objednávateľ odovzdá protokolárne Zhotoviteľovi stavenisko najneskôr do 10 pracovných dní od nadobudnutia právoplatnosti stavebného povolenia. Túto skutočnosť zaznamenajú zmluvné strany zápisom v stavebnom denníku.
		2. Zhotoviteľ si zabezpečí odberové miesta energií u správcov sietí, resp. použije mobilné zdroje energií. Náklady za energie znáša Zhotoviteľ na základe individuálnych odberných zmlúv so správcom médií (vrátane podružného merania).
		3. Bezdôvodné odmietnutie prevzatia staveniska Zhotoviteľom sa považuje za podstatné porušenie tejto Zmluvy.

7.3.4. Skutočnosti uvedené v bodoch 7.3.1. až 7.3.3. tohto článku Zmluvy budú zaznamenané do stavebného denníka, ktorý je Zhotoviteľ povinný viesť odo dňa odovzdania a prevzatia staveniska.

7.3.5. Ak prácami budú dotknuté inžinierske siete, v prípade činností v blízkosti jestvujúcich inžinierskych sietí je potrebné riadiť sa vyjadreniami dotknutých správcov sietí.

**7.4.** **Povinnosti a spolupôsobenie Objednávateľa pri realizácii stavby**

7.4.1. Objednávateľ zvoláva a riadi najmenej raz za 14 dní kontrolný deň stavby, na ktorom sa zúčastnia poverení zástupcovia Objednávateľa a Zhotoviteľa. Zástupca Objednávateľa, uvedený v čl. 1, bode 1.1. tejto Zmluvy ako technický dozor investora, vyhotoví z kontrolného dňa stavby záznam, ktorý doručí všetkým zúčastneným osobám.

7.4.2. Objednávateľ je povinný sledovať obsah stavebného denníka prostredníctvom svojho zástupcu, ktorý je uvedený v čl. 1, bode 1.1. tejto Zmluvy ako technický dozor investora. Zástupca Objednávateľa podľa predchádzajúcej vety je povinný vyjadriť sa k zápisu v stavebnom denníku najneskôr do 3 pracovných dní odo dňa, kedy mu bol zápis sprístupnený, inak sa predpokladá, že s obsahom zápisu súhlasí.

7.4.3. Objednávateľ je oprávnený kontrolovať stavbu v každom stupni jej zhotovovania. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadným zhotovovaním stavby a ďalej ju zhotovoval riadne. V prípade, že Zhotoviteľ v primeranej dobe, dohodnutej oprávnenými zástupcami zmluvných strán a uvedenej v stavebnom denníku, nevyhovie týmto požiadavkám Objednávateľa, bude sa to považovať za podstatné porušenie Zmluvy.

7.4.4. Objednávateľ je oprávnený kontrolovať priebeh geodetických prác, stavebných prác, dodávky a montáže technológie, dodávateľský systém i dodržiavanie všeobecných pravidiel bezpečnosti práce. Ak Objednávateľ zistí, že na stavbe sú prítomní neoprávnení dodávatelia, ktorí nie sú uvedení v Zmluve, bude sa to považovať za podstatné porušenie Zmluvy.

**7.5. Povinnosti Zhotoviteľa pri realizácii stavby**

7.5.1. Zhotoviteľ je povinný viesť stavebný denník prostredníctvom svojho zástupcu, ktorý je uvedený v čl. 1, bode 1.2. tejto Zmluvy ako stavbyvedúci. Zástupca Zhotoviteľa podľa predchádzajúcej vety bude zapisovať do stavebného denníka všetky skutočnosti rozhodujúce pre zhotovenie stavby, najmenej však v rozsahu ustanovenom v pokynoch pre vedenie stavebných denníkov vydaných Ministerstvom vnútra SR a Zväzom stavebných podnikateľov Slovenska a v zákone č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov, pričom je povinný denne predkladať stavebný denník zástupcovi Objednávateľa, uvedenému v čl. 1, bode 1.1. tejto Zmluvy ako technický dozor investora. Zhotoviteľ je súčasne povinný viesť v stavebnom denníku podrobný popis výkonov a zabezpečiť na mieste realizácie stavby osadenie orientačnej tabule s identifikačnými údajmi o stavbe v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov.

7.5.2. Zhotoviteľ je povinný počas zhotovovania stavby dodržiavať pokyny Objednávateľa týkajúce sa Diela.

7.5.3. Zhotoviteľ je povinný sledovať obsah stavebného denníka a vyjadrenia zástupcu Objednávateľa k zápisom do stavebného denníka v zmysle bodu 7.4.2. tohto článku Zmluvy prostredníctvom svojho zástupcu, ktorý je uvedený v čl. 1, bode 1.2. tejto Zmluvy ako stavbyvedúci.

7.5.4. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu Objednávateľom na vyhotovenie stavby, ak Zhotoviteľ mohol túto nevhodnosť zistiť pri vynaložení odbornej starostlivosti.

7.5.5. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania stavby pre nevhodnosť Objednávateľových pokynov alebo v súvislosti s použitím nevhodných vecí Objednávateľa až do doby, keď takúto nevhodnosť mohol zistiť.

7.5.6. Ak Zhotoviteľ zistí skryté prekážky na mieste, kde má stavbu zhotoviť a ktoré mu bránia zhotoviť ju riadne, je povinný ihneď takéto prekážky oznámiť Objednávateľovi, a ak sa nedajú odstrániť, navrhnúť Objednávateľovi zmenu realizácie stavby.

7.5.7. Zhotoviteľ je povinný zabezpečiť stavbu proti krádeži a poškodeniu. Zhotoviteľ znáša nebezpečenstvo škody na zhotovovanej stavbe do doby jej písomného odovzdania Objednávateľovi. Zhotoviteľ na vlastné náklady zabezpečí čistotu komunikácie po výjazde vozidiel zo stavby.

7.5.8. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a vykoná také bezpečnostné opatrenia, aby nedošlo k ohrozeniu osôb v okolí staveniska.

7.5.9. Zhotoviteľ zabezpečí na vlastné náklady pre pracovníkov stavby osobné ochranné pomôcky na ochranu zdravia. Odborné práce musia byť vykonané len pracovníkmi Zhotoviteľa, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný všetkých pracovníkov stavby oboznámiť a zaškoliť z predpisov BOZP a ich dodržiavania počas výstavby.

7.5.10. Zhotoviteľ nesmie počas realizácie stavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektovou dokumentáciou.

7.5.11. Zhotoviteľ je povinný počas realizácie stavby plne rešpektovať všeobecné technické požiadavky a obchodné podmienky stavebných prác (geodetických prác) a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť i odporúčania všetkých slovenských technických noriem a európskych noriem, vyhlášok a predpisov, ktoré sa týkajú predmetného Diela. Všetky použité materiály a výrobky pri realizácii prác musia mať certifikát o preukázaní zhody výrobkov platný pre Európsku úniu, ak sa Zhotoviteľ písomne nedohodne s Objednávateľom inak.

7.5.12. Zhotoviteľ bude udržiavať všetky nástroje, zariadenia, stroje a pod., potrebné na realizáciu predmetu Zmluvy, v náležitom technickom stave, bude udržovať všestranný poriadok na mieste realizácie predmetu Zmluvy.

7.5.13. Zhotoviteľ je povinný spolupracovať s Objednávateľom pri zabezpečovaní pripojenia do siete internet podľa používaných technológií. Objednávateľ na tento účel zabezpečí spoluprácu a koordináciu činností so spoločnosťou TT-IT s.r.o., Trhová 2, 917 01 Trnava, IČO 44 102 771, prípadne s jej právnym nástupcom. Kontaktnou osobou tejto spoločnosti na účely spolupráce je ............................................................, pričom Zhotoviteľ je povinný riadiť sa pokynmi tejto osoby.

7.5.14. Zhotoviteľ je povinný zabezpečiť počas realizácie stavby prístup a prejazd vozidiel záchrannej zdravotnej služby a Hasičského a záchranného zboru a tiež zabezpečiť pre verejnosť prístup na autobusovú a železničnú stanicu.

7.5.15. Zhotoviteľ je povinný vyprojektovať, vyhotoviť a dokončiť Dielo v súlade so Zmluvou a odstrániť na Diele akékoľvek vady. Po dokončení bude Dielo spĺňať účely, na ktoré je určené, tak, ako je špecifikované v Zmluve.

7.5.16. Zhotoviteľ je povinný vyzvať Objednávateľa ku kontrole prác na stavbe, ktoré majú byť v ďalšom postupe zakryté alebo sa stanú neprístupnými. Túto výzvu je Zhotoviteľ povinný zapísať do stavebného denníka najneskôr 2 pracovné dni vopred. Pri kontrole zakrývaných prác predloží Zhotoviteľ všetky výsledky uskutočnených skúšok, dôkazy o akosti použitých materiálov, certifikáty a atesty vzťahujúce sa k príslušným častiam stavby. Pred zakrytím zriadi Zhotoviteľ fotografickú dokumentáciu alebo videozáznam zakrývaných častí v rozsahu dokladajúcom stav zakrývaných častí alebo v požadovanom rozsahu Objednávateľom a odovzdá ich bez zbytočného odkladu Objednávateľovi.

7.5.17. Ak bude Objednávateľ v prípade pochybností o kvalite prác na stavbe žiadať dodatočne ich odkrytie a zistí sa, že zakryté časti stavby vykazujú vady, uhrádza náklady spojené s odkrytím Zhotoviteľ. Ak Zhotoviteľ nevyzve Objednávateľa ku kontrole prác podľa bodu 7.5.16. tohto článku Zmluvy, je Zhotoviteľ povinný na písomnú žiadosť Objednávateľa vo stavebnom denníku tieto práce odkryť a znovu zakryť a znášať všetky náklady s tým spojené, a to i v prípade, že tieto práce boli riadne zrealizované.

7.5.18. K projektovej dokumentácii, vytvorenej Zhotoviteľom podľa tejto zmluvy, udeľuje Zhotoviteľ Objednávateľovi výhradnú bezodplatnú licenciu na každé doposiaľ i v budúcnosti známe použitie projektovej dokumentácie podľa tejto zmluvy v rozsahu podľa § 19 ods. 4 zákona č. 185/2015 Z. z. – Autorského zákona v znení neskorších predpisov, a to v neobmedzenom územnom a časovom rozsahu.

7.5.19. Zhotoviteľ vyhlasuje, že v okamihu odovzdania Diela nebude mať Dielo žiadne právne vady a nebude zaťažené právom tretej osoby.

7.5.20. Zhotoviteľ sa zaväzuje vysporiadať všetky právne vzťahy s tretími osobami, ktoré vytvorili, spolupôsobili, resp. dodali obsah Diela, a to najmä uzavretím príslušných autorských a iných zmlúv tak, aby tieto osoby nemohli uplatňovať voči Objednávateľovi žiadne nároky, vyplývajúce im z osobnostných, autorských, priemyselných práv, práv súvisiacich s autorským právom či iných obdobných práv v súvislosti s riadnym plnením záväzkov Zhotoviteľa, vyplývajúcich z tejto Zmluvy.

* + 1. Prípadnú zmenu subdodávateľa musí vopred písomne odsúhlasiť Objednávateľ, resp. jeho zástupca, ktorý je uvedený v čl. 1, bode 1.1. tejto Zmluvy ako osoba oprávnená konať vo veciach technických, inak to bude považované za podstatné porušenie Zmluvy zo strany Zhotoviteľa. Nový subdodávateľ musí spĺňať podmienky v zmysle ustanovenia § 32 ods. 1 písm. e) zákona č. 343/2015 Z. z. o verejnom obstarávaní v znení neskorších predpisov a musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak mu takúto povinnosť zákon ukladá. Prípadné zmeny subdodávateľov budú riešené formou tabuľky vo formáte .xls alebo .xlsx s požadovanými zmenami a podpismi zástupcov zmluvných strán, oprávnených konať vo veciach technických.
		2. Zhotoviteľ sa zaväzuje strpieť výkon kontroly/auditu súvisiaceho s vykonaním Diela kedykoľvek počas platnosti a účinnosti príslušnej zmluvy o poskytnutí nenávratného finančného príspevku uzavretej Objednávateľom ako prijímateľom nenávratného finančného príspevku za účelom financovania Diela, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a príslušnej zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti Zhotoviteľa je podstatným porušením Zmluvy, ktoré oprávňuje Objednávateľa od Zmluvy odstúpiť.

**čl. 8 ODOVZDANIE A PREVZATIE DIELA**

|  |
| --- |
|  |

8.1. Povinnosť zhotoviť Dielo riadne a včas splní Zhotoviteľ odovzdaním Diela Objednávateľovi na základe protokolov o odovzdaní a prevzatí Diela (prípadne časti) bez vád a nedorobkov. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu Diela (prípadne časti). Pripravenosť na odovzdanie je Zhotoviteľ povinný oznámiť Objednávateľovi písomne doporučeným listom najmenej **5 dní vopred.**

8.2. K odovzdaniu a prevzatiu dokončeného Diela pripraví Zhotoviteľ doklady v zmysle čl. 3, bodu 3.3. tejto Zmluvy, ak sa nedohodne s Objednávateľom inak. Bez dokladovania kvality vykonaných prác, ako je uvedené v čl. 3, bode 3.3. tejto Zmluvy, **má Dielo vady.**

**čl. 9 POVINNOSTI ZHOTOVITEĽA PO ODOVZDANÍ STAVBY**

|  |
| --- |
|  |

9.1. Zhotoviteľ:

 • poskytne 5-ročnú záruku na Dielo,

 • deklaruje servis minimálne 2-krát do roka počas záručnej doby,

 • zabezpečí manuál k prevádzke,

• zabezpečí funkčnú prevádzku systému/technológie.

9.2. Servis stavby počas záručnej doby pozostáva najmä z **preventívneho servisu** mechanickej a elektrickej časti stavbya **softvérovej podpory a údržby**.

9.3. Činnosti súvisiace s bežnou prevádzkou (vyberanie/doplňovanie mincí a papiera do tlačiarne, poriadok vo vnútri stavby aj v jej okolí a pod.) zabezpečí Objednávateľ.

**čl. 10 ZMENY ZMLUVY**

|  |
| --- |
|  |

10.1. Zmluvu možno zmeniť počas jej trvania bez nového verejného obstarávania v zmysle ustanovenia § 18 zákona č. 343/2015 Z. z. o verejnom obstarávaní v znení neskorších predpisov. Zmluvu je možné meniť formou písomného dodatku k tejto Zmluve podpísaného oboma zmluvnými stranami a odsúhlaseného RO pre IROP.

10.2. Ak Objednávateľ požaduje zmenu Zmluvy, zmluvné strany dohodli nasledovný postup:

10.2.1. Objednávateľ vystaví požiadavku na zmenu Zmluvy a Zhotoviteľovi ju predloží písomne prostredníctvom Zmenového listu.

10.2.2. Zhotoviteľ v lehote do 10 pracovných dní odo dňa doručenia požiadavky na zmenu Zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny požadovanej Objednávateľom. Pri ocenení zmeny postupuje Zhotoviteľ nasledovne:

a) pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou tejto Zmluvy,

b) pri položkách, ktoré sa v rozpočte nevyskytovali, predloží Zhotoviteľ v prílohe individuálnu kalkuláciu ceny, ktorú musí odsúhlasiť Objednávateľ; v prípade, že nebude predložená, alebo odsúhlasená, zmeny budú ocenené na základe smerných orientačných cien, vypočítaných prostredníctvom kalkulačného a rozpočtového programu CENKROS, v aktuálnom období, v ktorom budú práve vykonávané, znížené o 10 %. Táto cena sa bude považovať za maximálnu,

c) nevykonané práce budú odpočítavané v cene podľa rozpočtu.

10.2.3. Objednávateľ v lehote do 5 dní odo dňa doručenia ocenenia zmeny, resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne, či trvá na vykonaní zmeny, alebo zmenu zamietne.

10.2.4. V prípade, že Objednávateľ súhlasí s ocenením zmeny, zmluvné strany uzavrú dodatok k Zmluve v zmysle bodu 10.1. tohto článku Zmluvy.

10.3. Zhotoviteľ je oprávnený vystaviť Objednávateľovi faktúru za podmienok uvedených v článku 6. tejto Zmluvy v znení prípadných neskorších zmien a Objednávateľ je povinný uhradiť vystavenú faktúru Zhotoviteľovi v súlade s podmienkami dohodnutými v tejto Zmluve.

10.4. V prípade, že zmenu bude požadovať Zhotoviteľ, zmluvné strany postupujú analogicky podľa bodu 10.2. a nasl. tohto článku Zmluvy. Práce navyše, ktoré budú požadované zo strany Zhotoviteľa, môžu byť realizované len na základe zmeny Zmluvy formou dodatku, ako je uvedené v bode 10.1. tohto článku Zmluvy.

**čl. 11 zmluvné pokuty a náhrada škody**

|  |
| --- |
|  |

11.1. V prípade, že Zhotoviteľ nedodá Dielo v rozsahu podľa čl. 2, bodu 2.4., písm. B. Zmluvy v dohodnutých termínoch podľa čl. 4, bodu 4.1. tejto Zmluvy, Objednávateľ má právo na zmluvnú pokutu vo výške **300,- EUR** za každý aj začatý deň omeškania až do jeho prevzatia Objednávateľom.

11.2. V prípade, že Zhotoviteľ nedodá Dielo v rozsahu podľa čl. 2, bodu 2.4., písm. A. a D. Zmluvy v dohodnutých termínoch podľa čl. 4, bodu 4.1. tejto Zmluvy, Objednávateľ má právo na zmluvnú pokutu vo výške **1 000,- EUR** za každý aj začatý deň omeškania až do jeho prevzatia Objednávateľom.

11.3. V prípade omeškania Objednávateľa s úhradou faktúry má Zhotoviteľ právo na úrok z omeškania vo výške **0,05 %** z dlžnej sumy bez DPH za každý aj začatý deň omeškania úhrady.

11.4. Ak sa Zhotoviteľ dostane do omeškania s odstránením vád Diela v rozsahu podľa čl. 2, bodu 2.4., písm. B. Zmluvy, Objednávateľ je oprávnený uplatniť voči Zhotoviteľovi zmluvnú pokutu vo výške **300,- EUR** za každý aj začatý deň omeškania.

11.5. Ak sa Zhotoviteľ dostane do omeškania s odstránením vád Diela v rozsahu podľa čl. 2, bodu 2.4., písm. A. a D. Zmluvy, Objednávateľ je oprávnený uplatniť voči Zhotoviteľovi zmluvnú pokutu vo výške **1 000,- EUR** za každý aj začatý deň omeškania.

11.6. V prípade, že Zhotoviteľ nezabezpečí odstránenie vád Diela v zmysle čl. 12, bodu 12.9. Zmluvy do 48 hodín od jej nahlásenia Objednávateľom (okrem prípadov uvedených v čl. 12, bode 12.10. Zmluvy), Objednávateľ je oprávnený uplatniť voči Zhotoviteľovi zmluvnú pokutu vo výške **1 000,- EUR** za každý aj začatý deň omeškania.

11.7. Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku ZoD budú uplatnené vystavením samostatných faktúr oprávnenou stranou so **splatnosťou 14 dní** od ich doručenia druhej zmluvnej strane.

**čl. 12 zODPOVEDNOSŤ ZA VADY, ZÁRUKA ZA KVALITU**

|  |
| --- |
|  |

12.1. Zhotoviteľ zodpovedá za to, že Dielo bude vyhotovené v súlade s ustanovením čl. 2. tejto Zmluvy a bude mať vlastnosti dohodnuté v tejto Zmluve.

12.2. Dielo má vady, ak:

a) nie je dodané v požadovanej kvalite,

b) vykazuje nedorobky, t. j. nie je vykonané v celom rozsahu,

c) sú vady v dokladoch nutných na užívanie podľa čl. 3, bodu 3.3. tejto Zmluvy,

d) má právne vady v zmysle § 559 zákona č. 513/1991 Zb. – Obchodného zákonníka v znení neskorších predpisov, alebo je Dielo zaťažené inými právami tretích osôb.

12.3. Za skryté vady, ktoré Objednávateľ nemohol zistiť pri odovzdaní a prevzatí Diela, Zhotoviteľ zodpovedá počas záručnej doby na Dielo, od odovzdania Diela Objednávateľovi v zmysle § 562, ods. 2, písm. c) zákona č. 513/1991 Zb. – Obchodného zákonníka v znení neskorších predpisov.

12.4. Záručná lehota na predmet tejto Zmluvy je 5 rokov. Záručná lehota začína plynúť až po úspešnom ukončení skúšobnej prevádzky a po nadobudnutí právoplatnosti kolaudačného rozhodnutia a neplynie v čase, kedy Objednávateľ nemohol Dielo užívať pre vady, za ktoré zodpovedá Zhotoviteľ.

12.5. Zárukou sa Zhotoviteľ zaväzuje, že predmet Zmluvy bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.

12.6. Objednávateľ sa zaväzuje, že reklamáciu za vady Diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná e-mailom alebo listovou zásielkou.

12.7. Zhotoviteľ sa zaväzuje začať s odstraňovaním vád Diela ihneď od prijatia písomnej reklamácie podľa bodu 12.6. tohto článku Zmluvy a vady odstrániť v čo najkratšom čase, ktorého dĺžku dohodnú zmluvné strany písomne. Ak nie je odstránenie vád Diela možné vykonať Zhotoviteľom, môže Objednávateľ požadovať zníženie ceny.

12.8. V prípade, že budú v priebehu realizácie predmetu tejto Zmluvy zistené také vady Diela, ktoré budú mať za následok zvýšenie jeho ceny, zníženie parametrov a kvality, považuje sa to za podstatné porušenie Zmluvy a Objednávateľ má nárok na zľavu z dohodnutej ceny diela vo výške 10%. Týmto ustanovením nie je dotknuté právo Objednávateľa na náhradu škody.

12.9. Ak Objednávateľ písomne upovedomí Zhotoviteľa o vade, je Zhotoviteľ povinný nastúpiť na jej odstránenie do 48 hodín po prijatí oznámenia o vade a túto vadu v uvedenej dobe aj odstrániť.

12.10. Ak Zhotoviteľ oboznámi Objednávateľa o skutočnosti, že vada sa nedá odstrániť do 48 hodín z objektívnych dôvodov, zmluvné strany sa písomne dohodnú na ďalšom postupe.

12.11. O odstránení vady spíše Objednávateľ protokol, v ktorom potvrdí odstránenie vady, alebo uvedie dôvody, pre ktoré odmieta opravu prevziať.

**Čl. 13 ZODPOVEDNOSŤ ZA ŠKODU**

|  |
| --- |
|  |

13.1. Zhotoviteľ zodpovedá za všetky škody, ktoré vzniknú Objednávateľovi alebo tretej osobe v dôsledku porušenia povinností Zhotoviteľa vyplývajúcich z tejto Zmluvy.

13.2. V prípade vzniku škody porušením povinností vyplývajúcich z tejto Zmluvy si poškodená zmluvná strana môže uplatniť nárok na úhradu vzniknutej škody voči zmluvnej strane, ktorá škodu spôsobila.

**čl. 14 PRECHOD VLASTNÍCTVA A NEBEZPEČENSTVO ŠKODY**

|  |
| --- |
|  |

14.1. Vlastníkom Diela počas jeho realizácie je Objednávateľ, s výnimkou projektovej dokumentácie. Projektová dokumentácia sa stáva vlastníctvom Objednávateľa dňom jej protokolárneho prevzatia Objednávateľom.

14.2. Materiál, technologické postupy a zariadenia potrebné na zhotovenie Diela zabezpečuje Zhotoviteľ. Kúpna cena týchto vecí je súčasťou maximálnej ceny podľa čl. 5, bodu 5.1. tejto Zmluvy.

14.3. Nebezpečenstvo škody na Diele, ako aj na veciach a materiáloch potrebných na zhotovenie Diela, znáša Zhotoviteľ až do času protokolárneho prevzatia Diela Objednávateľom.

**čl. 15 odstúpenie od zmluvy**

|  |
| --- |
|  |

15.1. Ak sa porušenie zmluvnej povinnosti zmluvnou stranou považuje v zmysle tejto Zmluvy, alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie Zmluvy, môže oprávnená strana od Zmluvy odstúpiť, ak túto skutočnosť oznámi písomne druhej zmluvnej strane bez zbytočného odkladu, najneskôr však do 15 dní potom, ako sa o porušení dozvedela. Odstúpenie od Zmluvy je účinné dňom doručenia oznámenia o odstúpení od Zmluvy druhej zmluvnej strane.

15.2. Na určenie začatia plynutia lehoty v prípade doručovania doporučenou zásielkou je rozhodujúci dátum doručenia oznámenia.

15.3. Ak oprávnená strana oznámi druhej strane, že na splnení zmluvných povinností naďalej trvá, alebo nevyužije v lehote právo od Zmluvy odstúpiť, môže od Zmluvy odstúpiť len spôsobom pre nepodstatné porušenie Zmluvy v zmysle § 346 zákona č. 513/1991 Zb. – Obchodného zákonníka v znení neskorších predpisov.

15.4. Ak oprávnená strana v lehote na odstúpenie od Zmluvy podľa bodu 15.1. tohto článku Zmluvy stanoví na dodatočné plnenie dodatočnú lehotu, vzniká jej právo odstúpiť od Zmluvy po uplynutí dodatočnej lehoty rovnakým spôsobom, ako je uvedené v bode 15.1. tohto článku Zmluvy.

15.5. Odstúpením od Zmluvy Zmluva zaniká dňom doručenia prejavu vôle oprávnenej strany druhej zmluvnej strane.

15.6. Objednávateľ môže odstúpiť od Zmluvy uzavretej so Zhotoviteľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

15.7. Odstúpením od Zmluvy zanikajú všetky práva a povinnosti strán zo Zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy o poskytovaní záruky a zodpovednosti za vady za časti Diela, ktoré boli do odstúpenia zrealizované.

15.8. Usporiadanie pohľadávok z titulu odstúpenia od Zmluvy:

a) časť Diela zhotoveného do odstúpenia od Zmluvy zostáva vlastníctvom Objednávateľa, s výnimkou projektovej dokumentácie,

b) v prípade odstúpenia od Zmluvy zo strany Objednávateľa počas zhotovenia projektovej dokumentácie bez zavinených príčin zo strany Zhotoviteľa uhradí Objednávateľ projektové práce podľa preukázateľného stupňa rozpracovanosti, ak sa zmluvné strany písomne nedohodnú inak,

b) finančné prostriedky, poskytnuté do odstúpenia od Zmluvy, vysporiada Zhotoviteľ konečnou faktúrou, ktorá bude mať náležitosti daňového dokladu, do 14 dní od odstúpenia od Zmluvy, pričom pre fakturáciu platia ustanovenia čl. 6. tejto Zmluvy,

d) zmluvné strany si navzájom uhradia finančné rozdiely po vzájomnom odsúhlasení do 14 dní od doručenia konečnej faktúry Objednávateľovi.

15.9. Zmluvné strany berú na vedomie a rešpektujú, že predmet Zmluvy je financovaný z fondov EÚ a bude predmetom kontroly verejného obstarávania zo strany príslušného oprávneného orgánu. Ak výsledok predmetnej kontroly nebude kladný, alebo oprávnené orgány odhalia akúkoľvek nezrovnalosť, je Objednávateľ oprávnený od Zmluvy odstúpiť bez akýchkoľvek sankcií.

15.10. Objednávateľ má právo odstúpiť od Zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi Objednávateľom ako prijímateľom nenávratného finančného príspevku na účely financovania plnení podľa Zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.

**čl. 16 záverečné ustanovenia**

|  |
| --- |
|  |

16.1. Na vzťahy medzi zmluvnými stranami, ktoré vyplývajú z tejto Zmluvy, ale nie sú ňou výslovne upravené, sa vzťahujú príslušné ustanovenia zákona č. 513/1991 Zb. – Obchodného zákonníka v znení neskorších predpisov.

16.2. Prílohy Zmluvy:

Príloha č. 1) Súťažné podklady zo dňa 07.08.2018

Príloha č. 2) Kalkulácia ceny

Príloha č. 3) Harmonogram 1 projektových prác (vecný, časový a finančný)

Príloha č. 4) Harmonogram 2 geodetických prác a realizácie stavby (vecný, časový a finančný)

 Príloha č. 5) Zoznam subdodávateľov geodetických prác a projektových prác s %-ným vyjadrením poddodávok a ich špecifikáciou (v prípade, ak sa nevyskytnú, vyhlásenie, že Zhotoviteľ zrealizuje všetky práce vlastnými kapacitami)

 Príloha č. 6) Zoznam subdodávateľov realizácie s %-ným vyjadrením poddodávok a ich špecifikáciou (v prípade, ak sa nevyskytnú, vyhlásenie, že Zhotoviteľ zrealizuje všetky práce vlastnými kapacitami)

16.3. Zmluvné strany výslovne vyhlasujú, že táto Zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

16.4. Zmluva je vyhotovená v ôsmich rovnopisoch, z toho šesť rovnopisov dostane Objednávateľ a dva rovnopisy dostane Zhotoviteľ.

16.5. Táto Zmluva nadobúda platnosť dňom podpísania zmluvnými stranami. Táto Zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava. Táto Zmluva je platná do skončenia záručnej doby Diela.

16.6. Zmluva bola zverejnená dňa ..............

V Trnave, dňa .......... V ............., dňa .............

Za Objednávateľa: Za Zhotoviteľa:

................................................... .................................................

 JUDr. Peter Bročka, LL.M.

 primátor mesta Trnava